CELEX: E2009J0008
Language: sk
Date: 2010-05-07 00:00:00
Title: Rozsudok Súdneho dvora zo 7. mája 2010 vo veci E-8/09 – Dozorný orgán EZVO proti Islandskej republike (Nedodržanie záväzkov zmluvnej strany – Smernica Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení Smernice 95/16/ES o aproximácii právnych predpisov členských štátov, týkajúcich sa výťahov – kontumačný rozsudok)

25.11.2010   
            
            
               SK
            
            
               Úradný vestník Európskej únie
            
            
               C 320/20
            
         ROZSUDOK SÚDNEHO DVORA
   zo 7. mája 2010
   vo veci E-8/09
   Dozorný orgán EZVO proti Islandskej republike
   
      (Nedodržanie záväzkov zmluvnej strany – Smernica Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení Smernice 95/16/ES o aproximácii právnych predpisov členských štátov, týkajúcich sa výťahov – kontumačný rozsudok)
   
   2010/C 320/09
   Vo veci E-8/09 Dozorný orgán EZVO proti Islandskej republike – žiadosti o vyhlásenie, že tým, že v stanovenej lehote neprijala resp. neoznámila Dozornému orgánu EZVO opatrenia potrebné na vykonanie právneho aktu uvedeného v bode 5 kapitoly III prílohy II k Dohode o EHP, t.j. Smernice Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení Smernice 95/16/ES o aproximácii právnych predpisov členských štátov, týkajúcich sa výťahov v znení prispôsobenom Dohode o EHP prostredníctvom jej protokolu 1, Islandská republika nedodržala záväzky podľa tohto aktu a podľa článku 7 Dohody o EHP, súdny dvor v zložení Carl Baudenbacher, predseda, Thorgeir Örlygsson (sudca – spravodajca) a Henrik Bull, sudcovia, vyniesol 7. mája 2010 rozsudok, ktorého výroková časť znie takto:
   Súd týmto:
   
               1.
            
            
               Vyhlasuje, že tým, že v stanovenej lehote neprijala opatrenia potrebné na vykonanie Smernice Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení Smernice 95/16/ES v znení prispôsobenom Dohode o EHP prostredníctvom jej protokolu 1, Islandská republika nedodržala záväzky podľa tejto smernice a podľa článku 7 Dohody o EHP.
            
         
               2.
            
            
               Nariaďuje Islandskej republike uhradiť súdne trovy.